CELEX: 32014H0663
Language: da
Date: 2014-09-11 00:00:00
Title: 2014/663/EU: Kommissionens henstilling af 11. september 2014 om ændring af bilaget til Kommissionens henstilling 2013/711/EU om reduktion af forekomsten af dioxiner, furaner og PCB'er i foder og fødevarer  EØS-relevant tekst

13.9.2014   
            
            
               DA
            
            
               Den Europæiske Unions Tidende
            
            
               L 272/17
            
         KOMMISSIONENS HENSTILLING
   af 11. september 2014
   om ændring af bilaget til Kommissionens henstilling 2013/711/EU om reduktion af forekomsten af dioxiner, furaner og PCB'er i foder og fødevarer
   (EØS-relevant tekst)
   
      (2014/663/EU)
   
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde, særlig artikel 292, og
   ud fra følgende betragtninger:
   
               (1)
            
            
               Ved Kommissionens henstilling 2013/711/EU (1) er der fastsat indgrebsværdier for dioxiner og dioxinlignende PCB'er med henblik på at fremme en proaktiv indsats for at reducere forekomsten af dioxiner og dioxinlignende PCB'er i fødevarer.
            
         
               (2)
            
            
               Det er hensigtsmæssigt at tilpasse indgrebsværdien for dioxinlignende PCB'er i ler som kosttilskud til den indgrebsværdi, der gælder for samme ler til foderbrug, som fastsat i Europa-Parlamentets og Rådets direktiv 2002/32/EF (2) og at tilpasse indgrebsværdien for dioxiner og dioxinlignende PCB'er i korn til konsum til de indgrebsværdier, der gælder for korn til foderbrug.
            
         
               (3)
            
            
               Der er fundet oliefrø, som var forurenede med dioxiner og dioxinlignende PCB'er, men selv om der blev fastsat en indgrebsværdi for oliefrø til foderbrug, blev der ikke fastsat en sådan værdi for oliefrø til konsum. Det er derfor hensigtsmæssigt at fastsætte indgrebsværdier for dioxiner og dioxinlignende PCB'er i oliefrø til konsum.
            
         
               (4)
            
            
               For tørret frugt og tørrede grøntsager (herunder tørrede urter) er det hensigtsmæssigt at anvende specifikke koncentreringsfaktorer for tørringen, jf. artikel 2 i Kommissionens forordning (EF) nr. 1881/2006 (3).
            
         
               (5)
            
            
               Henstilling 2013/711/EU bør derfor ændres i overensstemmelse hermed —
            
         VEDTAGET DENNE HENSTILLING:
   Bilaget til henstilling 2013/711/EU erstattes af bilaget til nærværende henstilling.
   
      Udfærdiget i Bruxelles, den 11. september 2014.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  Kommissionens henstilling 2013/711/EU af 3. december 2013 om reduktion af forekomsten af dioxiner, furaner og PCB'er i foder og fødevarer (EUT L 323 af 4.12.2013, s. 37).
   
      (2)  Europa-Parlamentets og Rådets direktiv 2002/32/EF af 7. maj 2002 om uønskede stoffer i foderstoffer (EFT L 140 af 30.5.2002, s. 10).
   
      (3)  Kommissionens forordning (EF) nr. 1881/2006 af 19. december 2006 om fastsættelse af grænseværdier for bestemte forurenende stoffer i fødevarer (EUT L 364 af 20.12.2006, s. 5).
   
      BILAG
      
         
            »BILAG
            I dette bilag forstås ved:
            a)   »dioxiner + furaner (WHO-TEQ)«: summen af polychlorerede dibenzo-p-dioxiner (PCDD'er) og polychlorerede dibenzofuraner (PCDF'er) udtrykt som WHO's toksicitetsækvivalent (toxic equivalent — TEQ) med anvendelse af WHO-TEF
            b)   »dioxinlignenede PCB'er (WHO-TEQ)«: summen af polychlorerede biphenyler (PCB'er) udtrykt som WHO's toksicitetsækvivalent med anvendelse af WHO-TEF
            c)   »WHO-TEF«: Verdenssundhedsorganisationens toksicitetsækvivalensfaktorer til vurdering af risikoen for mennesker baseret på konklusionerne fra WHO's ekspertmøde i Genève i juni 2005 om det internationale program for sikkerhed i forbindelse med kemikalier (IPCS) (Martin van den Berg et al., The 2005 World Health Organization Re-evaluation of Human and Mammalian Toxic Equivalency Factors for Dioxins and Dioxin-like Compounds. Toxicological Sciences 93(2), 223–241 (2006)).
            
                        PRODUKT
                     
                     
                        INDGREBSVÆRDI FOR DIOXINER + FURANER (WHO-TEQ) (1)
                        
                     
                     
                        INDGREBSVÆRDI FOR DIOXINLIGNENDE PCB'ER (WHO-TEQ) (1)
                        
                     
                  
                        Kød og kødprodukter (undtagen spiselige slagtebiprodukter) (2) af følgende dyr:
                     
                     
                         
                     
                     
                         
                     
                  
                        
                                    —
                                 
                                 
                                    kvæg og får
                                 
                              
                                    —
                                 
                                 
                                    fjerkræ
                                 
                              
                                    —
                                 
                                 
                                    svin
                                 
                              Blandet fedt
                     
                     
                        1,75 pg/g fedt (3)
                        
                        1,25 pg/g fedt (3)
                        
                        0,75 pg/g fedt (3)
                        
                        1,00 pg/g fedt (3)
                        
                     
                     
                        1,75 pg/g fedt (3)
                        
                        0,75 pg/g fedt (3)
                        
                        0,50 pg/g fedt (3)
                        
                        0,75 pg/g fedt (3)
                        
                     
                  
                        Fiskekød (muskelkød) fra opdrættede fisk og akvakulturprodukter
                     
                     
                        1,50 pg/g vådvægt
                     
                     
                        2,50 pg/g vådvægt
                     
                  
                        Rå mælk (2) og mejeriprodukter (2), herunder smørfedt
                     
                     
                        1,75 pg/g fedt (3)
                        
                     
                     
                        2,00 pg/g fedt (3)
                        
                     
                  
                        Hønseæg og ægprodukter (2)
                        
                     
                     
                        1,75 pg/g fedt (3)
                        
                     
                     
                        1,75 pg/g fedt (3)
                        
                     
                  
                        Ler som kosttilskud
                     
                     
                        0,50 pg/g vådvægt
                     
                     
                        0,50 pg/g vådvægt
                     
                  
                        Korn og oliefrø
                     
                     
                        0,50 pg/g vådvægt
                     
                     
                        0,35 pg/g vådvægt
                     
                  
                        Frugt og grøntsager (herunder friske urter) (4)
                        
                     
                     
                        0,30 pg/g vådvægt
                     
                     
                        0,10 pg/g vådvægt
                     
                  
      
      
         (1)  Øvre koncentrationer: De øvre koncentrationer beregnes ud fra den antagelse, at alle værdier af de forskellige kongenere, som ligger under bestemmelsesgrænsen, er lig med bestemmelsesgrænsen.
      
         (2)  Fødevarer i denne kategori som defineret i Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (EUT L 139 af 30.4.2004, s. 55).
      
         (3)  Indgrebsværdierne gælder ikke for fødevarer, der indeholder < 2 % fedtstof.
      
         (4)  For tørret frugt og tørrede grøntsager (herunder tørrede urter) finder artikel 2 i forordning (EF) nr. 1881/2006 anvendelse. For tørrede urter skal en koncentreringsfaktor på 7 som følge af tørring tages i betragtning.«